《和人闻笛》
宋代·吴可

邻笛声哀不自安，转移宫调几多般。
梦回飞蝶三千里，月照高多十二栏。
别鹤唳长秋露重，老龙吟苦夜潭寒。
清愁一晌知何限，待启菱花向晓看。

作者简介：建康人，字思道。原名默。徽宗大观三年进士。尝以诗谒苏轼、刘安世，得二人称勉。为蔡绦所用，又出入梁师成之门。累官至团练使。宣和末避战乱辞官，责授武节大夫致仕。有诗名，兼长于词。主张学诗当以杜甫为体，以苏轼、黄庭坚为用。有《藏海居士集》、《藏海诗话》。